Fælles forslag til RÅDETS FORORDNING om ændring af forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak /* JOIN/2012/038 final - 2012/0369 (NLE) */





BEGRUNDELSE (1) Ved Rådets forordning (EF) nr. 1210/2003 blev der indført visse restriktive foranstaltninger over for Irak i overensstemmelse med fælles holdning 2003/495/FUSP og FN's Sikkerhedsråds resolution 1483 (2003). Artikel 4 i forordningen indefryser navnlig pengemidler og økonomiske ressourcer, som tilhører Saddam Hussein og andre højtstående embedsmænd i det tidligere irakiske regime. I overensstemmelse med punkt 23 i FN's Sikkerhedsråds resolution 1483 (2003) giver forordningen medlemsstaterne mulighed for at frigive disse midler og økonomiske ressourcer med henblik på overførsel til den irakiske udviklingsfond. (2) Den 15. december 2010 vedtog FN's Sikkerhedsråd resolution 1956 (2010), hvor det i punkt 5 besluttede, at alle indtægter fra den irakiske udviklingsfond bør overføres til kontoen eller kontiene for de ordninger under den irakiske regering, som skal afløse udviklingsfonden, og at den irakiske udviklingsfond bør afvikles senest den 30. juni 2011. (3) I henhold til Rådets afgørelse 2012/…/FUSP bør forordning (EF) nr. 1210/2003 derfor ændres i overensstemmelse hermed, således at de indefrosne midler, andre finansielle aktiver og økonomiske ressourcer kan overføres til de ordninger, som skal afløse udviklingsfonden, og som er indført af den irakiske regering, på betingelserne i FN's Sikkerhedsråds resolution 1483 (2003) og 1956 (2010). 2012/0369 (NLE) Fælles forslag til RÅDETS FORORDNING om ændring af forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 215, under henvisning til Rådets afgørelse 2012/…/FUSP om ændring af fælles holdning 2003/495/FUSP om Irak[1], under henvisning til det fælles forslag fra Unionens højtstående repræsentant for udenrigsanliggender og sikkerhedspolitik og Kommissionen, og ud fra følgende betragtninger: (1) I overensstemmelse med FN's Sikkerhedsråds resolution 1483 (2003) indefryser artikel 4 i Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak og om ophævelse af Rådets forordning (EF) nr. 2465/96[2] indefryses navnlig pengemidler og økonomiske ressourcer, som tilhører Saddam Hussein og andre højtstående embedsmænd i det tidligere irakiske regime. (2) I overensstemmelse med punkt 23 i FN's Sikkerhedsråds resolution 1483 (2003) har medlemsstaterne ifølge artikel 6, stk. 2, i forordning (EF) nr. 1210/2003 mulighed for at frigive disse pengemidler og økonomiske ressourcer for at overføre dem til den irakiske udviklingsfond. (3) Den 15. december 2010 vedtog FN's Sikkerhedsråd resolution 1956 (2010), hvori det i punkt 5 besluttede, at alle indtægter fra den irakiske udviklingsfond bør overføres til kontoen eller kontiene for de ordninger under den irakiske regering, som skal afløse udviklingsfonden, og at den irakiske udviklingsfond bør afvikles senest den 30. juni 2011. (4) Forordning (EF) nr. 1210/2003 bør derfor ændres for at muliggøre overførslen af indefrosne pengemidler, andre finansielle aktiver eller økonomiske ressourcer til de ordninger, der skal afløse den irakiske udviklingsfond, og som den irakiske regering har indført, på betingelserne i FN's Sikkerhedsråds resolution 1483 (2003) og 1956 (2010). (5) Det vil også være hensigtsmæssigt at ajourføre forordning (EF) nr. 1210/2003 med de seneste oplysninger fra medlemsstaterne vedrørende udpegning af de kompetente myndigheder og Europa-Kommissionens adresse. (6) Forordning (EF) nr. 1210/2003 bør derfor ændres i overensstemmelse hermed — VEDTAGET DENNE FORORDNING: Artikel 1 I Rådets forordning (EF) nr. 1210/2003 foretages følgende ændringer: 1) Artikel 6, stk. 2, affattes således: 2. Under alle andre omstændigheder frigives pengemidler, økonomiske ressourcer og afkast af økonomiske ressourcer, som er indefrosset i medfør af artikel 4, kun med henblik på overførsel til de ordninger, der skal afløse den irakiske udviklingsfond, og som den irakiske regering har indført, på betingelserne i FN's Sikkerhedsråds resolution 1483 (2003) og 1956 (2010). 2) Bilag V erstattes af teksten i bilaget til nærværende forordning. Artikel 2 Denne forordning træder i kraft på dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i medlemsstaterne. Udfærdiget i Bruxelles, den […]. På Rådets vegne Formand BILAG "BILAG V Websteder med oplysninger om de ansvarlige myndigheder, jf. artikel 6, 7 og 8, og adresse til brug ved meddelelser til Europa-Kommissionen A. Kompetente myndigheder i hver medlemsstat: BELGIEN http://www.diplomatie.be/eusanctions BULGARIEN http://www.mfa.bg/en/pages/135/index.html TJEKKIET http://www.mfcr.cz/mezinarodnisankce DANMARK http://um.dk/da/politik-og-diplomati/retsorden/sanktioner/ TYSKLAND http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html ESTLAND http://www.vm.ee/est/kat_622/ IRLAND http://www.dfa.ie/home/index.aspx?id=28519 GRÆKENLAND http://www.mfa.gr/en/foreign-policy/global-issues/international-sanctions.html SPANIEN http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx FRANKRIG http://www.diplomatie.gouv.fr/autorites-sanctions/ ITALIEN http://www.esteri.it/MAE/IT/Politica_Europea/Deroghe.htm CYPERN http://www.mfa.gov.cy/sanctions LETLAND http://www.mfa.gov.lv/en/security/4539 LITAUEN http://www.urm.lt/sanctions LUXEMBOURG http://www.mae.lu/sanctions UNGARN http://www.kulugyminiszterium.hu/kum/hu/bal/Kulpolitikank/nemzetkozi_szankciok/ ΜΑLTA http://www.doi.gov.mt/EN/bodies/boards/sanctions_monitoring.asp NEDERLANDENE www.rijksoverheid.nl/onderwerpen/internationale-vrede-en-veiligheid/sancties ØSTRIG http://www.bmeia.gv.at/view.php3?f_id=12750&LNG=en&version= POLEN http://www.msz.gov.pl PORTUGAL http://www.min-nestrangeiros.pt RUMÆNIEN http://www.mae.ro/node/1548 SLOVENIEN http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/ SLOVAKIET http://www.foreign.gov.sk FINLAND http://formin.finland.fi/kvyhteistyo/pakotteet SVERIGE http://www.ud.se/sanktioner DET FORENEDE KONGERIGE www.fco.gov.uk/competentauthorities B. Meddelelser til Europa-Kommissionen sendes til følgende adresse: Europa-Kommissionen Tjenesten for Udenrigspolitiske Instrumenter (FPI) EEAS 02/309 1049 Bruxelles BELGIEN E-mail: relex-sanctions@ec.europa.eu" [1] EUT L … af … 2010, s. . . . . [2] EUT L 169 af 8.7.2003, s. 6.